proxectonos/corpus_dominio_legal_administrativo_tmp huggingface dataset:
ORDE do 18 de xullo de 2008 pola que se estende o ámbito temporal de aplicación e se reabre o prazo para a presentación de solicitudes das axudas previstas na Orde  do 21 de abril de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo e se procede á súa convocatoria para o ano 2008.
CONSELLERÍA DE TRABALLO — III. OUTRAS DISPOSICIÓNS — 28/07/2008

Por Orde do 21 de abril de 2008, da Consellería de Traballo, publicada no Diario Oficial de Galicia número 81, do 28 de abril de 2008, establecéronse as bases reguladoras do programa para a promoción do emprego autónomo, cofinanciado polo Fondo Social Europeo e se procedeu á súa convocatoria para o ano 2008.
Finalizado o prazo para a presentación de solicitudes o pasado día 15 de xullo de 2008, tendo en conta as solicitudes presentadas ata esa data, e a dispoñibilidade de créditos orzamentarios para o financiamento das axudas do programa de promoción do emprego autónomo, resulta oportuno reabrir o prazo de presentación de solicitudes coa finalidade de apoiar no exercicio 2008 un maior número de proxectos de autoemprego, que faciliten a creación do seu propio posto de traballo ás persoas desempregadas que pretendan desenvolver a súa actividade empresarial ou profesional en Galicia como traballadores ou traballadoras autónomos/as ou por conta propia.
Isto leva consigo adecuar o ámbito temporal de aplicación da Orde do 21 de abril de 2008, establecido no seu artigo 1.1º, e o prazo xeral de presentación de solicitudes establecido no seu artigo 10.2º.
Por todo o exposto, e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
1. Reábrese o prazo xeral para a presentación de solicitudes de axudas do programa para a promoción do emprego autónomo, establecido na Orde do 21 de abril de 2008 pola que se establecen as bases reguladoras do programa para a promoción do emprego autónomo, cofinanciado polo Fondo Social Europeo e se procede á súa convocatoria para o ano 2008, que rematará o 15 de setembro de 2008.
2. Deberá respectarse o prazo xeral establecido no punto anterior aínda que non transcorresen os prazos específicos previstos na devandita orde para cada tipo de axuda.
3. Poderán subvencionarse ao abeiro da Orde do 21 de abril de 2008 as altas no réxime especial de traballadores por conta propia ou autónomos ou en mutualidade de colexio profesional que cumprindo os requisitos e condicións establecidas nela, se formalicen ata o 15 de setembro de 2008 inclusive.
Disposicións derradeiras
Primeira.-Facúltase o director xeral de Promoción do Emprego para que dite, no ámbito das súas competencias, as resolucións e instrucións necesarias para o desenvolvemento e cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xullo de 2008.
Ricardo Jacinto Varela Sánchez
Conselleiro de Traballo
RESOLUCIÓN do 3 de xullo de 2008, da Secretaría Xeral de Relacións Institucionais, pola que se lles dá publicidade aos convenios de colaboración subscritos pola Vicepresidencia nos meses de xaneiro, febreiro, marzo e abril de 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 28/07/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, recollidos no artigo 4.1º c) da Lei de contratos do sector público, subscritos pola Vicepresidencia da Igualdade e do Benestar nos meses de xaneiro, febreiro, marzo e abril do ano 2008 e que se relacionan no anexo a esta resolución.
Santiago de Compostela, 3 de xullo de 2008.
Xoán Antón Pérez-Lema López
Secretario xeral de Relacións Institucionais
Ver referencia pdf "14400D001P006.PDF"
RESOLUCIÓN do 18 de xullo de 2008, da Dirección Xeral de Comunicación Audiovisual, pola que se fai pública a concesión de axudas aos concellos para a prestación do servizo de radiodifusión municipal (FM) (modalidade A) para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/07/2008

Esta dirección xeral resolveu a publicación da relación de axudas que se especifican no anexo, concedidas no ano 2008 ao abeiro da Resolución do 21 de febreiro de 2008, da Secretaría Xeral de Comunicación (DOG nº 42, do 28 de febreiro), pola que se convocan, para o ano 2008, subvencións aos concellos para a prestación do servizo de radiodifusión municipal (FM) e para a adquisición de equipamento audiovisual e multimedia (modalidade A), que se financiarán con cargo á aplicación 04.31.461 A.760.0 dos orzamentos xerais da Comunidade Autónoma de Galicia para 2008.
Acórdase pola súa vez a ampliación do prazo de xustificación, que terá como data límite o 15 de setembro de 2008.
Santiago de Compostela, 18 de xullo de 2008.
Manuel José Fernández Iglesias
Director xeral de Comunicación Audiovisual
Ver referencia pdf "14400D001P006.PDF"
RESOLUCIÓN do 18 de xullo de 2008, da Dirección Xeral de Comunicación Audiovisual, pola que se fai pública a concesión de axudas aos concellos para adquisición de equipamento audiovisual e multimedia (modalidade B) para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/07/2008

Esta dirección xeral resolveu a publicación da relación de axudas que se especifican no anexo, concedidas no ano 2008 ao abeiro da Resolución do 21 de febreiro de 2008, da Secretaría Xeral de Comunicación (DOG nº 42, do 28 de febreiro), pola que se convocan, para o ano 2008, subvencións aos concellos para a prestación do servizo de radiodifusión municipal (FM) e para a adquisición de equipamento audiovisual e multimedia (modalidade B), que se financiarán con cargo á aplicación 04.31.461 A.760.0 dos orzamentos xerais da Comunidade Autónoma de Galicia para 2008.
Acórdase pola súa vez a ampliación do prazo de xustificación, que terá como data límite o 15 de setembro de 2008.
Santiago de Compostela, 18 de xullo de 2008.
Manuel José Fernández Iglesias
Director xeral de Comunicación Audiovisual
Ver referencia pdf "14500D002P013.PDF"
ORDE do 24 de outubro de 2008 pola que se dispón o nomeamento dunha vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 27/11/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Mª Teresa Pisano Avello como vogal do Consello de Administración da Autoridade Portuaria de Vigo e a súa ría, en representación da Administración xeral do Estado.
Santiago de Compostela, 24 de outubro de 2008.
María José Caride Estévez
Conselleira de Política Territorial, Obras Públicas
e Transportes
ORDE do 24 de outubro de 2008 pola que se dispón o cesamento dun vogal do Consello de Administración da Autoridade Portuaria de Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 27/11/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a separación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
O cesamento de Francisco López Peña como vogal do Consello de Administración da Autoridade Portuaria de Vigo e a súa ría, en representación da Administración xeral do Estado, agradecéndolle os servizos prestados.
Santiago de Compostela, 24 de outubro de 2008.
María José Caride Estévez
Conselleira de Política Territorial, Obras Públicas
e Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
ORDE do 28 de outubro de 2008 pola que se dispón a renovación de vogais dos consellos de administración de autoridades portuarias.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 27/11/2008

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, organismos e entidades ás cales representen aqueles.
Polo exposto, vista a proposta do ente público Portos do Estado, e en exercicio das facultades que me foron atribuídas polo Consello da Xunta de Galicia, na súa reunión do día 10 de xaneiro de 2002,
DISPOÑO:
A renovación do mandato, como vogais, en representación da Administración xeral do Estado, nos consellos de administración das autoridades portuarias, das seguintes persoas:
-Na Autoridade Portuaria de San Cibrao-Ferrol e a súa ría:
José Ucieda Somoza.
-Na Autoridade Portuaria de Vigo e a súa ría:
Manuel Dapena Baqueiro.
-Na Autoridade Portuaria de Marín e ría de Pontevedra:
José Llorca Ortega.
-Na Autoridade Portuaria de Vilagarcía de Arousa e a súa ría:
Mª Jesús Calvo Andrés.
-Na Autoridade Portuaria da Coruña:
Consuelo Castro Rey.
José María Álvarez González.
Santiago de Compostela, 28 de outubro de 2008.
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 14 de xullo de 2008, da Dirección Xeral de Calidade e Avaliación Ambiental, pola que se publican as subvencións EMAS concedidas ao abeiro da Orde do 15 de febreiro de 2008 (Diario Oficial de Galicia número 39, do 25 de febreiro).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 31/07/2008

De conformidade co establecido nos artigos 18 da Lei 38/2003, do 17 de novembro, xeral de subvencións, concordantes do seu Regulamento, aprobado polo Real decreto 887/2006, do 21 de xullo, artigo 15 da Lei 9/2007, do 13 de xullo, de subvencións de Galicia e tamén, de conformidade co disposto no artigo 11.2º da Orde do 15 de febreiro de 2008 pola que se convoca e se regula, en réxime de concorrencia, a concesión de axudas a entidades locais, a empresas e organizacións para a súa adhesión e mantemento nun sistema comunitario de xestión e auditoría ambientais (EMAS), publícase un extracto das resolucións de concesión das axudas concedidas ao abeiro da devandita orde, emitidas por esta dirección xeral.
Finalidade da axuda: todas estas axudas teñen como finalidade contribuír á implantación e/ou mantemento dun sistema de xestión ambiental en entidades locais, empresas e asociacións ou entidades sen ánimo de lucro e a súa posterior adhesión ao sistema comunitario EMAS.
Norma reguladora: Orde do 15 de febreiro de 2008 ,pola que se convoca e se regula, en réxime de concorrencia, a concesión de axudas a entidades locais, a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) (DOG nº 39, do 25 de febreiro de 2008).
Aplicación orzamentaria:
a) Empresas: 15.03.541D.770.0 cofinanciado con fondos Feder cun crédito orzamentario de 670.000 ;
b) Asociacións sen ánimo de lucro: 15.03.541D.781.1 cun crédito orzamentario de 150.000 .
c) Entidades locais: 15.03.541D760.0 cun crédito orzamentario de 100.000 .
Entidades beneficiarias e importe da axuda concedida a cada unha de elas expresada en euros, por orde alfabética e segundo a aplicación orzamentaria que figura no anexo.
Santiago de Compostela, 14 de xullo de 2008.
Joaquín Lucas Buergo del Río
Director xeral de Calidade e Avaliación Ambiental
Ver referencia pdf "14700D008P058.PDF"
CORRECIÓN de erros.-Orde do 9 de xullo de 2008 pola que se establecen as bases reguladoras que rexerán a concesión de subvencións para facilitar a autonomía persoal dirixidas ás persoas en situación de dependencia e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 31/07/2008

Advertidos erros na publicación da orde que se cita, efectuada no DOG nº 139, do venres 18 de xullo de 2008, cómpre facer as seguintes correccións:
Na páxina 13.825, no artigo 6º, punto 1, letra d) e na páxina 13.831, no anexo III, recadro VI, letra d), onde di: «Declaración do imposto sobre a renda da unidade familiar de convivencia, correspondente ao último exercicio, así como as pensións ou prestacións percibidas nese exercicio, que estivesen exentas de tributación polo IRPF (a título ilustrativo indícanse as seguintes: incapacidade permanente absoluta, grande invalidez, prestacións por fillo a cargo, PNC...). No caso de non ter a obriga de presentar a declaración do IRPF, deberán achegar certificación negativa da correspondente delegación da Axencia Estatal de Administración Tributaria, así como os correspondentes xustificantes de ingresos do solicitante e da totalidade dos membros da unidade de convivencia», debe dicir: «Declaración do imposto sobre a renda do solicitante e, de ser o caso, do cónxuxe, correspondente ao último exercicio, así como as pensións ou prestacións percibidas nese exercicio, que estivesen exentas de
tributación polo IRPF (a título ilustrativo indícanse as seguintes: incapacidade permanente absoluta, grande invalidez, prestacións por fillo a cargo, PNC...). No caso de non ter a obriga de presentar a declaración do IRPF, deberán achegar certificación negativa da correspondente delegación da Axencia Estatal de Administración Tributaria».
RESOLUCIÓN do 24 de xullo de 2008 pola que se conceden subvencións para a edición en lingua galega de recursos didácticos curriculares, para niveis non universitarios, ao abeiro do concurso público convocado na Resolución do 25 de marzo de 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 31/07/2008

A Resolución do 25 de marzo de 2008 (DOG do 28 de marzo) regula a concesión de subvencións para a edición en lingua galega de recursos didácticos curriculares, para niveis non universitarios.
Vistos os informes-proposta formulados pola comisión constituída ao abeiro do artigo 9 da devandita convocatoria, esta secretaría, en uso das atribucións que lle confire a alínea c) da disposición adicional segunda do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
DISPÓN:
Artigo 1º
A concesión de axudas aos proxectos relacionados no anexo I.
Artigo 2º
Desestimar os títulos que se relacionan no anexo II polos motivos que aparecen citados na correspondente epígrafe. Neste anexo especifícanse tamén as solicitudes que non atenderon o requirimento de emenda de erros en forma e/ou no prazo establecido, segundo o disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3º
Excluír os proxectos relacionados no anexo III por seren presentados fóra do prazo establecido na convocatoria.
Artigo 4º
Contra esta resolución, que esgota a vía administrativa, os interesados poderán interpoñer recurso potestativo de reposición ante a secretaria xeral de Política Lingüística no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Artigo 5º
De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento co disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a Secretaría Xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira
Esta resolución entrará en vigor o día seguinte ao da súa publicación no DOG.
Santiago de Compostela, 24 de xullo de 2008.
María Sol López Martínez
Secretaria xeral de Política Lingüística
Ver referencia pdf "14700D005P046.PDF"
Ver referencia pdf "14700D006P054.PDF"
DECRETO 259/2008, do 20 de novembro, polo que se nomea delegado provincial de Ourense a Antonio Blanco Rodríguez.
CONSELLERÍA DE CULTURA E DEPORTE — II. AUTORIDADES E PERSOAL — 21/11/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte, e logo de deliberación do Consello da Xunta de Galicia, na súa reunión do día vinte de novembro de dous mil oito,
Nomeo delegado provincial de Ourense da Consellería de Cultura e Deporte a Antonio Blanco Rodríguez.
Santiago de Compostela, vinte de novembro de dous mil oito.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
ORDE do 5 de novembro de 2008 pola que se modifica a Orde do 7 de abril de 2008 pola que se regula a composición e o funcionamento do Comité Asesor de Habitabilidade.
CONSELLERÍA DE VIVENDA E SOLO — I. DISPOSICIÓNS XERAIS — 20/11/2008

Publicada no Diario Oficial de Galicia nº 71, do 14 de abril de 2008, a Orde do 7 de abril de 2008 pola que se regula a composición e o funcionamento do Comité Asesor de Habitabilidade, modificada pola Orde do 27 de xuño de 2008 (DOG nº 136, do 15 de xullo) estímase a conveniencia de modificar a súa composición, polo que procede modificar os artigos 7 e 8 da devandita orde.
Tendo en conta que o artigo 5 e a disposición derradeira primeira do Decreto 262/2007, do 20 de decembro, polo que se aproban as normas do hábitat galego dispoñen que compete ao titular da Consellería de Vivenda e Solo a determinación da composición do Comité Asesor de Habitabilidade, e en virtude das atribucións que me outorga o artigo 34 da Lei 1/1983, do 22 de febreiro, da Xunta e da súa Presidencia
DISPOÑO:
Artigo un.-Modifícase o artigo 7.1º da Orde do 7 de abril de 2008 pola que se regula a composición e o funcionamento do Comité Asesor de Habitabilidade. Dase unha nova redacción á letra g) e engádese unha nova letra i) do seguinte teor:
«g) Dous arquitectos de recoñecido prestixio e coñecemento en materia de habitabilidade, designados polo titular da consellería con competencias en materia de vivenda.
i) Un representante do Consello Galego dos Colexios de Aparelladores e Arquitectos técnicos de Galicia».
Artigo dous.-Modifícase o artigo 8.1º da Orde do 7 de abril de 2008 pola que se regula a composición e o funcionamento do Comité Asesor de Habitabilidade que quedará redactado do seguinte teor:
8.1 A Secretaría do Comité Asesor de Habitabilidade será exercida polo/a titular da Xefatura de Sección de Arquitectura e Habitabilidade, que actuará con voz pero sen voto».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de novembro de 2008.
Teresa Táboas Veleiro
Conselleira de Vivenda e Solo
c) SUBSTITUCIÓNS PRESIDENCIA
RESOLUCIÓN do 29 de outubro de 2008 pola que se fai pública a concesión de axudas para a promoción, produción e edición do libro galego, no que se refire á materialización dos grandes proxectos editoriais, convocadas pola Orde do 27 de maio de 2008 (Diario Oficial de Galicia número 111, do 10 de xuño).
CONSELLERÍA DE CULTURA E DEPORTE — III. OUTRAS DISPOSICIÓNS — 27/11/2008

A Orde do 27 de maio de 2008 (Diario Oficial de Galicia nº 111, do 10 de xuño ), aprobou as bases e convocou as axudas para a promoción, produción e edición do libro galego, no que se refire á materialización dos grandes proxectos editoriais, para o ano 2008.
O artigo 15.1º da Lei 9/2007, do 13 de xuño, de subvencións de Galicia, establece a obrigatoriedade de publicación, no Diario Oficial de Galicia, das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e finalidade ou finalidades da subvención.
En consecuencia,
RESOLVO:
Ordenar a publicación no Diario Oficial de Galicia das subvencións concedidas con cargo á aplicación orzamentaria 12.02.432A. 770.0. Grandes proxectos editoriais.
Santiago de Compostela, 29 de outubro de 2008.
Ánxela Bugallo Rodríguez
Conselleira de Cultura e Deporte
Ver referencia pdf "23100D007P012.PDF"
ORDE do 10 de novembro de 2008 pola que se autoriza a ampliación de catro unidades do segundo ciclo de educación infantil no centro privado Montespiño, do concello de Culleredo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/11/2008

Examinado o expediente iniciado polo centro privado Montespiño, do concello de Culleredo, no cal solicita a ampliación de catro unidades do segundo ciclo de educación infantil.
Tendo en conta que este expediente foi tramitado pola Delegación Provincial da Coruña, quen o remite cos informes correspondentes.
Vistos o Real decreto 1004/1991, do 14 de xuño, polo que se establecen os requisitos mínimos dos centros que impartan ensinanzas de réxime xeral non universitarias; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995, que o desenvolve.
Considerando que o devandito centro privado ten autorización definitiva para impartir educación infantil sen estar acollido ao réxime de concertos educativos nesta etapa e ciclo.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación de catro unidades do segundo ciclo de educación infantil no centro privado Montespiño, do concello de Culleredo, segundo os datos que se relacionan no anexo desta orde, facendo constar que para a súa posta en funcionamento a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 10 de novembro de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Culleredo.
Localidade: Culleredo.
Enderezo: r/ Montespiño, 10 (A Zapateira).
Denominación: centro privado Montespiño.
Titular: Fomento de Centros de Enseñanza, S.A.
Código do centro: 15020489.
Nivel: segundo ciclo de educación infantil.
Unidades de que constaba: 6.
Unidades novas autorizadas: 4.
Composición resultante:
Educación infantil: 10 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 4 unidades. Modalidades: Ciencias e tecnoloxía, Humanidades e ciencias sociais.
DECRETO 258/2008, do 19 de novembro, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 20/11/2008

Con motivo da ausencia da conselleira de Sanidade é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e da súa Presidencia,
DISPOÑO:
Artigo único.
Durante a ausencia da conselleira de Sanidade, encargáselle o despacho de asuntos da citada consellería, desde o día 20 de novembro ata a súa incorporación, ao titular da Consellería de Presidencia, Administracións Públicas e Xustiza.
Santiago de Compostela, dezanove de novembro de dous mil oito.
Emilio Pérez Touriño
Presidente
ORDE do 10 de novembro de 2008 pola que se declara de interese galego a Fundación Antón Losada Diéguez e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 20/11/2008

Con data do 30 de setembro de 2008 foi publicada no Diario Oficial de Galicia a orde da Consellería de Presidencia, Administracións Públicas e Xustiza do 17 de setembro de 2008 pola que se clasifica de interese cultural a Fundación Antón Losada Diéguez, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto preservar, promover e difundir a obra literaria, social e política de Antón Losada Diéguez, e en consecuencia fomentar e promover todo tipo de estudos, cursos, investigacións, exposicións, encontros e calquera outra actividade de carácter cultural, docente ou de interese social, relacionados coa personalidade de Antón Losada Diéguez.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e da súa Presidencia, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Antón Losada Diéguez xa que os seus estatutos cumpren as prescricións que para tal efecto sinala a vixente lexislación en materia de fundacións de interese galego.
Segundo.-Ordenar a inscrición da Fundación Antón Losada Diéguez no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o plan de actuación, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Santiago de Compostela, 10 de novembro de 2008.
Ánxela Bugallo Rodríguez
Conselleira de Cultura e Deporte
RESOLUCIÓN do 31 de outubro de 2008, da Secretaría Xeral de Relacións Institucionais, pola que se lles dá publicidade aos convenios de colaboración subscritos pola Vicepresidencia da Igualdade e do Benestar nos meses de maio, xuño, xullo e agosto de 2008.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 20/11/2008

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración, recollidos no artigo 3.1º c) do texto refundido da Lei de contratos das administracións públicas, subscritos pola Vicepresidencia da Igualdade e do Benestar nos meses de maio, xuño, xullo e agosto do ano 2008 e que se relacionan no anexo a esta resolución.
Santiago de Compostela, 31 de outubro de 2008.
Xoán Antón Pérez-Lema López
Secretario xeral de Relacións Institucionais
Ver referencia pdf "22600D003P008.PDF"
ORDE do 13 de novembro de 2008 pola que se resolve a convocatoria da Orde do 23 de xuño de 2008 para a concesión de axudas a conservatorios de música non dependentes da Consellería de Educación e Ordenación Universitaria e de titularidade pública.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/2008

Por Orde do 23 de xuño de 2008 (DOG do 22 de xullo) publicouse a convocatoria para a concesión de axudas a conservatorios de música non dependentes desta consellería e de titularidade pública.
Valoradas pola comisión as solicitudes presentadas e elevada a proposta definitiva de concesión destas subvencións, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, aos conservatorios de música que se relacionan no anexo I a esta orde.
Segundo.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 5 de decembro de 2008, a xustificación completa dos gastos realizados, segundo o disposto no punto décimo da orde de convocatoria.
Terceiro.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo ante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 13 de novembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "22600D007P020.PDF"
ORDE do 12 de novembro de 2008 pola que se resolve a convocatoria da Orde do 6 de maio de 2008 para a concesión de subvencións a escolas de música dependentes de institucións sen ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/2008

Por Orde do 6 de maio de 2008 (DOG do 19 de maio) publicouse a convocatoria para a concesión de subvencións a escolas de música dependentes de institucións sen ánimo de lucro.
Valoradas pola comisión as solicitudes presentadas e elevada a proposta definitiva de concesión destas subvencións, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música dependentes de institucións sen ánimo de lucro que se relacionan no anexo I a esta orde.
Segundo.-Desestimar as solicitudes presentadas polas escolas de música dependentes de institucións sen ánimo de lucro que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 5 de decembro de 2008, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, ante a conselleira de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 12 de novembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "22600D006P019.PDF"
RESOLUCIÓN do 13 de novembro de 2008, da Dirección Xeral de Comunicación Audiovisual, pola que se fai pública a concesión de axudas a entidades sen ánimo de lucro para a adquisición de equipamento audiovisual e multimedia e para crear medios de información electrónica, para o ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 20/11/2008

Esta dirección xeral resolveu a publicación da relación de axudas que se especifican nos anexos I e II, concedidas ao abeiro da Resolución do 31 de decembro de 2007, da Secretaría Xeral de Comunicación (DOG nº 14, do 21 de xaneiro), pola que se convocan axudas a entidades sen ánimo de lucro para a adquisición de equipamento audiovisual e multimedia e para crear medios de información electrónica para o ano 2008, que se financiarán con cargo á aplicación 04.31.461A.781.0 dos orzamentos xerais da Comunidade Autónoma de Galicia para o ano 2008.
Santiago de Compostela, 13 de novembro de 2008.
Manuel José Fernández Iglesias
Director xeral de Comunicación Audiovisual
Ver referencia pdf "22600D004P014.PDF"
Ver referencia pdf "22600D005P018.PDF"
ORDE do 11 de novembro de 2008 pola que se resolve a convocatoria da Orde do 5 de maio de 2008 para a concesión de subvencións a escolas de música públicas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/2008

Por Orde do 5 de maio de 2008 (DOG do 19 de maio) publicouse a convocatoria para a concesión de subvencións a escolas de música públicas.
Valoradas pola comisión as solicitudes presentadas e elevada a proposta definitiva de concesión destas subvencións, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música públicas que se relacionan no anexo I a esta orde.
Segundo.-Desestimar as solicitudes presentadas polas escolas de música públicas que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Formación Profesional e Ensinanzas Especiais, Servizo de Ensinanzas de Réxime Especial, antes do 5 de decembro de 2008, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo, ante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 11 de novembro de 2008.
Laura Sánchez Piñón
Conselleira de Educación e Ordenación
Universitaria
Ver referencia pdf "22600D005P018.PDF"
ORDE do 17 de novembro de 2008 pola que se homologa o contrato-tipo para a compravenda de pataca en Galicia.
CONSELLERÍA DO MEDIO RURAL — III. OUTRAS DISPOSICIÓNS — 21/11/2008

Consonte coa proposta elevada pola Dirección Xeral de Produción, Industrias e Calidade Agroalimentaria, relativa á solicitude de homologación dun contrato-tipo para a compravenda de pataca en Galicia, formulada polos representantes de Unións Agrarias, Xóvenes Agricultores e Asociación Acompal.
De conformidade co disposto na Lei 2/2000, do 7 de xaneiro, reguladora dos contratos tipo de produtos agroalimentarios, e de acordo cos requisitos previstos no Real decreto 686/2000, do 12 de maio, polo que se aproba o seu regulamento e a fin de que os solicitantes poidan dispoñer dun documento acreditativo da contratación de materia prima.
Tendo en conta que o ámbito de aplicación do contrato proposto non supera o territorio da Comunidade Autónoma de Galicia.
En virtude do artigo 149.3º da Constitución, que establece a supletoriedade do dereito estatal,
DISPOÑO:
Artigo 1º
Homologar o contrato-tipo para a compravenda de pataca en Galicia, cuxo texto figura no anexo desta disposición.
Artigo 2º
O período de vixencia da homologación deste contrato-tipo abrangue desde a entrada en vigor desta orde ata o 30 de maio de 2009, sendo prorrogable anualmente, logo da revisión cada mes de marzo. O máximo período de prórroga será de tres anos.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de novembro de 2008.
Alfredo Suárez Canal
Conselleiro do Medio Rural
Ver referencia pdf "22700D005P021.PDF"
RESOLUCIÓN do 12 de novembro de 2008 pola que se resolve a convocatoria da terceira edición do premio Eu tamén navegar: para unha Galicia sen violencia de xénero.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 21/11/2008

Convocada pola Orde do 9 de abril de 2008 (DOG nº 74, do 17 de abril) a terceira edición do premio Eu tamén navegar: para unha Galicia sen violencia de xénero, de conformidade coa base sexta da referida orde, o vicepresidente da Igualdade e do Benestar
RESOLVE:
Primeiro.-Concederlle o premio Eu tamén navegar: para unha Galicia sen violencia de xénero correspondente ao ano 2008 á seguinte entidade:
Implicad@s no desenvolvemento.
Como recoñecemento e reforzamento do seu labor de concienciación social, denuncia e loita contra as situacións de violencia de xénero en Galicia.
Segundo.-Contra esta orde, que esgota a vía administrativa, os interesados poderán interpoñer recurso potestativo de reposición ante o vicepresidente da Igualdade e do Benestar, no prazo dun mes contado desde o día seguinte ao da súa publicación no DOG, de conformidade co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou poderán impugnala directamente ante o Tribunal Superior de Xustiza de Galicia no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de novembro de 2008.
Anxo Manuel Quintana González
Vicepresidente da Igualdade e do Benestar
RESOLUCIÓN do 28 de outubro de 2008 pola que se fai pública a lista de beneficiarios ao abeiro da Orde do 20 de maio de 2008 pola que se regula o réxime de concesión de subvencións aos concellos de Galicia de menos de 10.000 habitantes para o desenvolvemento de actividades deportivas no ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 19/11/2008

De conformidade co disposto na Orde do 20 de maio do 2008, da Consellería de Cultura e Deporte, pola que se regula o réxime de concesión de subvencións aos concellos de Galicia de menos de 10.000 habitantes para o desenvolvemento de actividades deportivas no ano 2008 (DOG nº 103, do 29 de maio), recibidas as solicitudes na Dirección Xeral para o Deporte e rematada a fase de revisión da documentación achegada e de comprobación do grao de cumprimento dos requisitos establecidos na devantida orde, esta dirección xeral
RESOLVE:
Primeiro.-Publicar a lista definitiva de beneficiarios. Tal relación recóllese no anexo I.
Segundo.-A finalidade das subvencións é axudar aos concellos de Galicia de menos de 10.000 habitantes para o desenvolvemento de actividades deportivas no ano 2008.
Terceiro.-As subvencións concedidas faranse sobre a aplicación orzamentaria 12.04.441A.460.0 e sobre un crédito total inicial de 275.000 .
Santiago de Compostela, 28 de outubro de 2008.
P.D. (Orde 12-1-2007)
Marta Souto González
Directora xeral para o Deporte
Ver referencia pdf "22500D004P014.PDF"
Ver referencia pdf "22500D005P015.PDF"
ORDE do 13 de novembro de 2008 pola que se fai pública a ampliación do importe existente para a concesión de subvencións para o financiamento de plans de formación intersectoriais dirixidos prioritariamente a persoas traballadoras ocupadas, mediante a subscrición de convenios de ámbito autonómico, convocadas pola Orde do 6 de outubro de 2008.
CONSELLERÍA DE TRABALLO — III. OUTRAS DISPOSICIÓNS — 19/11/2008

A Orde do 6 de outubro de 2008 (DOG nº 197, do 10 de outubro), establece na súa disposición adicional segunda que se poderán efectuar resolucións complementarias no caso de que haxa incrementos das cantidades asignadas á comunidade autónoma, que deberán provir de incorporacións, ampliacións, remanentes ou xeracións de crédito.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 6 de outubro de 2008, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único
Primeiro.-Amplíase o importe total das axudas que se van conceder ao abeiro da Orde do 6 de outubro de 2008, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2008:
16.03.323B.481.0 por importe de 1.500.000 euros, código proxecto 200700656.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 13 de novembro de 2008.
Ricardo Jacinto Varela Sánchez
Conselleiro de Traballo
ORDE do 13 de novembro de 2008 pola que se fai pública a ampliación do importe existente para a concesión de subvencións para o financiamento de plans de formación sectoriais dirixidos prioritariamente a persoas traballadoras ocupadas, mediante a subscrición de convenios de ámbito autonómico, convocadas pola Orde do 24 de outubro de 2008.
CONSELLERÍA DE TRABALLO — III. OUTRAS DISPOSICIÓNS — 19/11/2008

A Orde do 24 de outubro de 2008 (DOG nº 211, do 30 de outubro), establece na súa disposición adicional segunda que se poderán efectuar resolucións complementarias no caso de que haxa incrementos das cantidades asignadas á comunidade autónoma, que deberán provir de de incorporacións, ampliacións, remanentes ou xeracións de crédito.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 24 de outubro de 2008, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único
Primeiro.-Amplíase o importe total das axudas que se van conceder ao abeiro da Orde do 24 de outubro de 2008, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2008:
16.03.323B.481.0 por importe de 197.581,11 euros, código proxecto 200700656.
16.03.323B.481.0 por importe de 1.926.418,89 euros, código proxecto 200400519.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 13 de novembro de 2008.
Ricardo Jacinto Varela Sánchez
Conselleiro de Traballo
ORDE do 11 de novembro de 2008 pola que se modifica a Orde do 7 de febreiro de 2008, pola que se fai pública a composición do Consello Social da Universidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 25/11/2008

Pola Orde do 7 de febreiro de 2008 (DOG do 25 de febreiro) faise pública a composición do Consello Social da Universidade da Coruña.
Segundo o artigo 10.1º letra d) da Lei 1/2003, do 9 de maio, dos consellos sociais do Sistema Universitario de Galicia, os membros do Consello Social cesarán, entre outras causas, por decisión da entidade que os designase nos casos previstos no artigo 12; especifica o número 2 do mesmo artigo que as vacantes deberán ser cubertas pola autoridade, entidade ou institución correspondente no prazo máximo de 3 meses e polo período que reste para finalizar o mandato.
O artigo 7.4º desta lei establece que os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
Con data do 27 de outubro de 2008, o presidente do Consello Social da Universidade da Coruña comunica o acordo da Confederación de Empresarios da Coruña de substitución de Miguel Castrillón Fagil como representante da Confederación de Empresarios de Galicia no Consello Social da Universidade da Coruña por Francisco J. Santiañez Orero.
Por todo iso,
DISPOÑO:
Artigo 1º.-Que cese Miguel Castrillón Fagil como membro designado pola Confederación de Empresarios de Galicia no Consello Social da Universidade da Coruña.
Artigo 2º.-Nomear como membro do Consello Social da Universidade da Coruña, en representación da Confederación de Empresarios de Galicia, a Francisco Santiañez Orero.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 11 de novembro de 2008.
Laura Sánchez Piñón
Conselleira de Educación e Ordenación Universitaria
RESOLUCIÓN do 18 de novembro de 2008, da División de Recursos Económicos, pola que se modifica o prazo de xustificación do gasto e aboamento das subvencións concedidas en virtude da Orde do 22 de agosto de 2008.
SERVIZO GALEGO DE SAÚDE — III. OUTRAS DISPOSICIÓNS — 26/11/2008

A Orde do 22 de agosto de 2008 (DOG nº 170, do 3 de setembro) regula a concesión de subvencións ás entidades locais da Comunidade Autónoma de Galicia para o mantemento de puntos de atención continuada e zonas especiais de urxencias que funcionen en centros de saúde de titularidade municipal.
O artigo 8 da mencionada orde regula a xustificación e aboamento destas subvencións, determinando un prazo para a xustificación do gasto realizado que está previsto que finalice o día 30 de novembro.
O mesmo artigo establece que tal prazo poderá ser modificado por causas debidamente xustificadas, mediante resolución do director xeral da División de Recursos Económicos do Servizo Galego de Saúde.
A demora involuntaria na publicación da orde e a imposibilidade de reducir os trámites relativos á valoración de solicitudes imposibilitaron que nesta data se concedesen as subvencións, o que afectou o prazo de xustificación previsto na orde citada inicialmente.
Debido a que este prazo se considera moi axustado e, tendo en conta a trascendencia da documentación que hai que presentar, e co obxecto de garantir mellor o dereito dos beneficiarios, facendo uso das facultades de modificación recoñecida no artigo 8 da Orde do 22 de agosto de 2008, esta división
RESOLVE:
Ampliar o prazo de xustificación do gasto realizado previsto no artigo 8 da Orde do 22 de agosto de 2008 ata o día 15 de decembro de 2008.
Santiago de Compostela, 18 de novembro de 2008.
Francisco Pais López
Director xeral da División de Recursos Económicos